Vilniaus Šolomo Aleichemo ORT gimnazija

Vilniaus Šolomo Aleichemo ORT gimnazija – dieninė bendrojo lavinimo mokykla Vilniuje, J. I. Kraševskio g. 5, vykdanti pradinio, pagrindinio, vidurinio ir neformaliojo ugdymo programas lietuvių kalba. Įstaigos kodas 190009352. Pavadinta rašytojo Šolomo Aleichemo vardu. Steigėjas Vilniaus miesto savivaldybės taryba.

Istorija 

Vilniaus Šolomo Aleichemo ORT gimnazija įkurta 1989 m. spalio mėn. ir yra vienintelė valstybinė žydų mokykla Lietuvoje. 2002 m. mokyklą baigė pirmoji žydų abiturientų laida, pirmoji po 60 metų. Mokykloje pagrindiniai dalykai dėstomi lietuvių kalba, o žydiškų dalykų koncentrą sudaro hebrajų kalba, žydų istorija, žydų tautos tradicijos. Mokykloje dėstoma sustiprinta anglų kalba. Vilniaus Šolomo Aleichemo ORT gimnazija yra pasaulietinė, tačiau čia švenčiamos žydų religinės šventės. Mokyklai suteikta teisė dirbti pagal žydų švenčių kalendorių.

Vilniaus miesto savivaldybės tarybos 2013-02-15 sprendimu Nr. 1-1082 Vilniaus Šolomo Aleichemo vidurinė mokykla (struktūra) pertvarkyta į Vilniaus Šolomo Aleichemo ORT gimnaziją.

Mokyklą remia Izraelio Švietimo ministerija, kiekvienais mokslo metais mokykloje dirba Izraelio mokytojai, kurie dėsto žydiškus dalykus. Izraelio valstybė suteikia mokyklai didelę metodinę ir finansinę pagalbą.

Nuo 2012 metų gimnazijos direktorius Miša Jakobas pradėjo planuoti persekelimus į kitas patalpas Žveryne. 2015 m. vasario 19 dieną jau pradėjo vykti pamokos uždarytos Mstislavo Dobužinskio vidurinės mokyklos patalpose (J. I. Kraševskio g. 5).

Mokiniai

Direktoriai 
 1989 m. S. Levinas;
 1991 m. Miša Jakobas.
2020 m. Ruth Reches

Mokytojai

Išnašos

Nuorodos 
 Mokyklos svetainė

Šolom Aleichemo
 Lietuvos žydų mokyklos
 Lietuvos gimnazijos